16. veebruaril 1918.a. Taryba (Maanõukogu) kirjutas alla iseseisvusaktile. Sellega kuulutati välja Leedu omariikluse taastamine ning deklareeriti, et riikluse alused määrab kindlaks kokkukutsutav Asutav Kogu. Läks vaja veel mitmeid läbirääkimisi Saksa valitsusega, ja alles siis, kui Taryba oli Saksa riigile kindlalt lubanud tihedaid sidemeid poliitilises, sõjalises, transpordi- ja finantsvallas, kinnitas Saksama keiser Wilhelm teine 23. märtsil 1918.a. ametlikult Leedu iseseisvuse.